Odnosi Bosna i Hercegovina–Srbija

mini|Položaj Bosne i Hercegovine (označeno zeleno) i Srbije (označeno narandžasto) na karti.
Bosna i Hercegovina i Srbija, kao dvije moderne države, nastale su nakon disolucije Socijalističke Federativne Republike Jugoslavije. Službeni jezici obje države spadaju u slavensku grupu, a južnoslavensku podgrupu, i veoma su slični.

Obje zemlje su punopravne članice Vijeća Evrope, Organizacije za evropsku sigurnost i saradnju (OSCE) i Centralnoevropskog sporazuma o slobodnoj trgovini (CEFTA). Srbija ima zvanični status kandidata za članstvo u Evropskoj uniji, dok je Bosna i Hercegovina prepoznata kao potencijalni kandidat od strane Evropske unije.

## Historija 
Počeci službenih odnosa novonastale dvije države datiraju iz 1990-ih. Prije, a i tokom rata, Bosna i Hercegovina, kao nezavisna i suverena država, nije dobijala podršku Srbije. Srbija je svoju političku podršku usmjerila ka Republici Srpskoj. Nakon rata, pored Hrvatske i Bosne i Hercegovine, Srbija je također učestvovala u potpisivanju Dejtonskog mirovnog sporazuma. Tadašnji predsjednik Srbije, ujedno i potpisnik, je bio Slobodan Milošević. Sporazum je osigurao pravo entitetima u Bosni i Hercegovini da uspostave posebne paralelne odnose sa susjednim zemljama u skladu sa suverenitetom i teritorijalnim integritetom Bosne i Hercegovine. Sporazum o specijalnim paralelnim vezama potpisan je 28. februara 1997. godine, a implementiran 15. decembra 2010.

8. jula 2015. Vijeće sigurnosti Ujedinjenih nacija je glasalo za rezoluciju kojom bi se masakr u Srebrenici osudio kao genocid. Na osnovu lobija, koji je dolazio iz Srbije i bosanskohercegovačkog entiteta Republike Srpske, Rusija je uložila veto, što je značilo neusvajanje rezolucije. Veto je pohvalio i tadašnji predsjednik Srbije Tomislav Nikolić navodeći da je Rusija "spriječila pokušaj ocrnjivanja cijelog srpskog naroda kao genocidnog" i dokazala se kao pravi i pošten prijatelj.

## Geografija 
Bosna i Hercegovina i Srbija se nalaze u jugoistočnoj Evropi, na zapadnom Balkanu. Zajednička kopnena granica im je duga 357&nbsp;km, od toga 206&nbsp;km čini prirodna granica uz rijeku Drinu.

## Ekonomija 
Na osnovu analiziranih između maja 1994. i decembra 2013, Srbija je bila drugi najveći investitor u Bosni i Hercegovini.

## Kultura 
Stanovništvo Srbije i Bosne i Hercegovine etnolingvistički pripada južnoslavenskim narodima. Jedan od službenih jezika u Bosni i Hercegovini je i srpski, dok su u Srbiji bosanski i hrvatski jezik priznati kao manjinski jezici.

## Demografija 
### Srbi u Bosni i Hercegovini 
Srbi su pretežno pripadnici Srpske pravoslavne crkve. Pored Bošnjaka i Hrvata, Srbi su također jedan on tri konstitutivna naroda Bosne i Hercegovine. Prema popisu iz 2013, oni su druga najveća etnička grupa sa 1.086.733 (30,78%) stanovnika. Najveći dio srpskog stanovništva živi u entitetu Republika Srpska, što iznosi 970.857 (82,95%).

### Bošnjaci u Srbiji 
Bošnjaci u Srbiji su priznati kao manjinski narod. Prema popisu iz 2011. godine, u Srbiji je živjelo 145 278 (2,02%) bošnjačkog stanovništva. Većina Bošnjaka živi na prostoru Sandžaka.

## Stalna diplomatska predstavništva 
* Bosna i Hercegovina ima ambasadu u Beogradu. Ambasadorica BiH u Srbiji je Aida Smajić.
* Srbija ima ambasadu u Sarajevu i generalne konzulate u Banjoj Luci i Mostaru i konzularne kancelarije u Drvaru i Trebinju. Ambasador Srbije u BiH je Aleksandar Đorđević.

## Vidi također 
* Vanjski odnosi Bosne i Hercegovine
* Spoljni odnosi Srbije
* Pristupanje Bosne i Hercegovine Evropskoj uniji
* Pristupanje Srbije Evropskoj uniji

## Reference 
Kategorija:Bilateralni odnosi Srbije
Kategorija:Bilateralni odnosi Bosne i Hercegovine
Kategorija:Odnosi Bosna i Hercegovina–Srbija